สังคมข่าวหุ้น
*... ดัชนีหุ้นไทยปิดตลาด 1,214.95 จุด เพิ่มขึ้น 76.11 จุด มูลค่าซื้อขาย 98,954 ล้านบาท รับแรงหนุนจากครม.ไฟเขียวมาตรการกระตุ้นเศรษฐกิจระยะ 3 ด้วยวงเงิน 1.9 ล้านล้านบาท คิดเป็น 11% ของ GDP เลยทีเดียว..แต่กับดักอยู่ที่ผลประชุมกลุ่มโอเปก-รัสเซีย 9 เม.ย.นี้ จะลดกำลังผลิตจริงหรือไม่ ทำให้แนวโน้มวันนี้ มีโอกาสเผชิญแรงขายทำกำไรระยะสั้นหลังปรับขึ้นแรงและเร็ว โดยประเมินกรอบแนวรับ 1,200 จุด แนวต้าน 1,238 จุด ...
7 เม.ย. 2563

เล็กเซียวหงส์
*… ดัชนีหุ้นไทยปิดตลาด 1,214.95 จุด เพิ่มขึ้น 76.11 จุด มูลค่าซื้อขาย 98,954 ล้านบาท รับแรงหนุนจากครม.ไฟเขียวมาตรการกระตุ้นเศรษฐกิจระยะ 3 ด้วยวงเงิน 1.9 ล้านล้านบาท คิดเป็น 11% ของ GDP เลยทีเดียว..แต่กับดักอยู่ที่ผลประชุมกลุ่มโอเปก-รัสเซีย 9 เม.ย.นี้ จะลดกำลังผลิตจริงหรือไม่ ทำให้แนวโน้มวันนี้ มีโอกาสเผชิญแรงขายทำกำไรระยะสั้นหลังปรับขึ้นแรงและเร็ว โดยประเมินกรอบแนวรับ 1,200 จุด แนวต้าน 1,238 จุด …
*… THAI ราคาหุ้นวิ่งชนซิลลิ่งแบบไม่น่าเชื่อ ทั้งที่ปัจจัยพื้นฐานเป็นที่รู้กันอยู่ว่าไม่ค่อยดีเอาซะเลย มีนักวิเคราะห์บางแห่งมองถึงขั้นปีนี้จะขาดทุน 28,000 ล้านบาท ถ้าเป็นจริงดังว่า ส่วนผู้ถือหุ้น THAI จะติดลบกว่า 10,000 ล้านบาททันที จึงหนีไม่พ้นต้องมีการเพิ่มทุนอย่างหลีกเลี่ยงไม่ได้..เท่ากับว่าราคาหุ้นที่วิ่งชนซิลลิ่ง จึงเป็นเพียงเซ็นติเมนต์ระยะสั้น ๆ ด้วยการเก็งกำไรเรื่องรัฐบาลจะออกมาตรการเยียวยาโควิด-19 เท่านั้นเอง..แรง ๆ แบบนี้ “ทำกำไร” ไว้ก่อนดีกว่า.!! …
*… BAM แรงไม่ตกจริง ๆ ก่อนขึ้นป้าย XD วันนี้ (8 เม.ย.) ไม่รู้ว่าเก็งกำไรปันผลมากเกินไปหรือไม่ เหตุเพราะปันผล 1.05 บาท แต่ราคาวิ่งพรวดกว่า 2.70 บาท วันนี้น่าจะได้เห็นราคาปรับตัวลงแรงเช่นกัน..แต่เอาเถอะหุ้นพิมพ์นิยมอย่าง BAM เล่นกันได้อีกหลายรอบ เพียงแค่ว่าใครจะหมดรอบก่อนกันเท่านั้นเอง …
*… VGI ถูกตั้งคำถามว่า “เจอพิษโควิด-19” มากน้อยเพียงใด แต่ดูเหมือนนักวิเคราะห์สำนักต่าง ๆ ให้น้ำหนักทางแนะนำ “ซื้อ” ซะเป็นส่วนใหญ่ ด้วยเป็นหุ้นพื้นฐานดีอยู่แล้ว เมื่อโควิดคลี่คลาย การฟื้นตัวหุ้น VGI ทำได้เร็ว ที่สำคัญสื่อต่าง ๆ ที่ VGI มีอยู่ในพอร์ตเติบโตอย่างต่อเนื่อง ตามไลฟ์สไตล์คนยุคใหม่ ที่ใช้ชีวิตนอกบ้านมากขึ้น นิยมใช้ BTS และใช้สื่อดิจิทัล ทั้งออนไลน์และออฟไลน์ รวมทั้งอัตราค่าโฆษณาต่ำกว่าทีวีดิจิทัลอยู่มากโขทีเดียว …
*… GULF จับตาประชุมผู้ถือหุ้นวันนี้ (8 เม.ย.) ท่ามกลาง “การคุมเข้มโควิด” กันสุด ๆ เน้นความปลอดภัยผู้ถือหุ้น..วาระที่เป็นไฮไลต์ดูเหมือนจะเป็นเรื่อง “การแตกพาร์จาก 5 บาทเหลือ 1 บาท” งานนี้หากผู้ถือหุ้นไฟเขียวน่าจะใช้เวลาไม่เกินสัปดาห์คงได้เทรดพาร์ใหม่..คราวนี้ล่ะ นักลงทุนรายย่อยทั่วไปจะได้มีโอกาสเข้าถึงหุ้นที่มีปัจจัยพื้นฐานรองรับมากขึ้นซะที …
*… TFG ยอมรับพิษ “ไวรัสโควิด” ทำให้ต้องหั่นเป้ารายได้ปีนี้เติบโตเพียง 8% จากเดิมมองไว้ว่าจะเติบโต 15% หลังตลาดส่งออกไก่ดิบไปจีน-ญี่ปุ่น-ยุโรป ชะลอตัวลงช่วง 2 เดือนที่ผ่านมา แต่เหมือนบุญมี แต่กรรมบัง สถานการณ์ที่จีนดีขึ้น (ยกเว้นยุโรป) แต่ติดปัญหาเรื่องโลจิสติกส์จากมาตรการล็อกดาวน์ประเทศ ทำให้ดูแล้วปีนี้อุปสรรคเยอะจริง ๆ ...
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น